Domstolens kendelse (Anden Afdeling) af 3. maj 2012 – Ciampaglia
(Sag C-185/12)
»Præjudiciel forelæggelse – åbenbart afvisningsgrundlag«
Præjudicielle spørgsmål – formaliteten – anmodningen indeholder ingen præcise spørgsmål og ikke tilstrækkelige præcise oplysninger om den faktiske og retlige baggrund – åbenbart afvisningsgrundlag (art. 267 TEUF; statutten for Domstolen, art. 23; Domstolens procesreglement, art. 92 og 103, stk. 1) (jf. præmis 4-9)
Angående
Anmodning om præjudiciel afgørelse – Tribunale di Torre Annunziata (Italien) – fortolkning af artikel 8 og 12 i Rådets forordning (EF) nr. 2201/2003 af 27. november 2003 om kompetence og om anerkendelse og fuldbyrdelse af retsafgørelser i ægteskabssager og i sager vedrørende forældreansvar og om ophævelse af forordning (EF) nr. 1347/2000 – retternes kompetence – kompetencen for den ret, der har kompetence til at træffe afgørelse om en begæring om separation, til at afgøre ethvert spørgsmål vedrørende forældremyndigheden.
Konklusion
Anmodningen om præjudiciel afgørelse, indgivet af Tribunale di Torre Annunziata ved kendelse af 14. marts 2012, afvises.